als_Latn dik_Latn sag_Latn
Moskë, 26 qershor 2014 – Ministria e Jashtme e Rusisë ka njoftuar se ka shtrënguar kushtet për hyrje në territorin e Rusisë për qytetarët e ish republikave sovjetike.
Në një njoftim të 26 qershorit, kjo ministri ka thënë se prej 1 janarit 2015, “qytetarët e Shteteve të Pavarura të ‘Commonwealthit’, nuk do të jenë në gjendje të hyjnë në Federatën Ruse” duke përdorur vetëm dokumentet kombëtare të identifikimit, të njohura edhe si “pasaportat e brendshme”.
Ministria ka thënë se këta qytetarë duhet patjetër të kenë edhe pasaporta ndërkombëtare.
Ky vendim, megjithatë nuk do të prek qytetarët e vendeve anëtare të Unionit të Doganave dhe Unionit Ekonomik EuroAziatik.
Unioni Ekonomik Euroaziatik është krijuar në bazë të Unionit të Doganave nga presidentet e shteteve përbërëse të saj, Rusisë, Bjellorusisë dhe Kazakistanit.
Moska po bën përpjekje që ish republikat sovjetike t’i bashkohen Unionit Doganor dhe Unionit Ekonomik Euroaziatik duke thënë se ky i fundit do të ndërtohet duke e pasur Bashkimin Evropian si model.
als_Latn als_Latn als_Latn als_Latn als_Latn als_Latn